text: কৃষ্ণকুমার কুন্নথ (জন্ম ২৩ আগস্ট ১৯৭০), যিনি কেকে নামে অধিক পরিচিত, হলেন একজন ভারতীয় নেপথ্য সঙ্গীতশিল্পী। তিনি হিন্দি, তেলুগু, মালয়ালম, কন্নড়, মারাঠি, গুজরাতি ও তামিল চলচ্চিত্রে গান গেয়ে থাকেন। তিনি তার স্পষ্ট ও শ্রুতিমধুর কণ্ঠ, কণ্ঠের বৈচিত্রতা এবং স্বরগ্রাম অনুযায়ী গায়কীর জন্য প্রসিদ্ধ। তাকে ভারতের অন্যতম বৈচিত্রপূর্ণ সঙ্গীতশিল্পী হিসেবে গণ্য করা হয়। তিনি শ্রেষ্ঠ পুরুষ নেপথ্য কণ্ঠশিল্পী বিভাগে সাতটি ফিল্মফেয়ার পুরস্কারের মনোনয়নসহ একাধিক পুরস্কারের মনোনয়ন লাভ করেছেন এবং দুটি স্ক্রিন পুরস্কার অর্জন করেছেন।
  
  প্রারম্ভিক জীবন
  কৃষ্ণকুমার কুন্নথ ১৯৭০ সালের ২৩শে আগস্ট দিল্লিতে এক হিন্দু মালয়ালি পরিবারে জন্মগ্রহণ করেন। তার পিতামাতা হলেন সি. এস. মেনন এবং কুন্নথ কনকবল্লি। তিনি নতুন দিল্লিতে বেড়ে ওঠেন। তিনি দিল্লির মাউন্ট সেন্ট ম্যারিস স্কুল পড়াশোনা করেন, এবং দিল্লি বিশ্ববিদ্যালয়ের অধীনস্ত কিরোরি মাল কলেজ থেকে স্নাতক সম্পন্ন করেন। তিনি ১৯৯৯ বিশ্বকাপ ক্রিকেটে ভারত ক্রিকেট দলের সমর্থনে "জোশ অব ইন্ডিয়া" গানে কণ্ঠ দেন। গানটির ভিডিওতে ক্রিকেট দলের সদস্যদের দেখা যায়।
  
  কর্মজীবন
  দিল্লি বিশ্ববিদ্যালয়ের অধীনস্ত কিরোরি মাল কলেজ থেকে বাণিজ্যে স্নাতক ডিগ্রি অর্জনে পর কেকে আট মাস একটি হোটেলের বিপণন নির্বাহী হিসেবে কাজ করেন। কয়েক বছর পর, ১৯৯৪ সালে তিনি মুম্বইয়ে পাড়ি জমান। তিনি বলিউডে নেপথ্য সঙ্গীতশিল্পী হিসেবে আগমনের পূর্বে প্রায় ৩,৫০০ বিজ্ঞাপনের জিঙ্গেলে কণ্ঠ দেন।
  
  কণ্ঠ ও সঙ্গীতের ধরন
  কেকে সঙ্গীতশিল্পী কিশোর কুমার ও সঙ্গীত পরিচালক রাহুল দেব বর্মণের দ্বারা প্রভাবিত। কেকের প্রিয় আন্তর্জাতিক সঙ্গীতশিল্পী হলেন মাইকেল জ্যাকসন, বিলি জোয়েল, ব্রায়ান অ্যাডামস। কেকে কখনো সঙ্গীতের প্রাতিষ্ঠানিক তালিম গ্রহণ করেননি।
  
  তথ্যসূত্র
  
  বহিঃসংযোগ
  
   
   
   
   
  
  বিষয়শ্রেণী:১৯৭০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর ভারতীয় গায়ক
  বিষয়শ্রেণী:২১শ শতাব্দীর ভারতীয় গায়ক
  বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:দিল্লির সঙ্গীতশিল্পী
  বিষয়শ্রেণী:ভারতীয় চলচ্চিত্রের গায়ক
  বিষয়শ্রেণী:কন্নড় নেপথ্য সঙ্গীতশিল্পী
  বিষয়শ্রেণী:তামিল নেপথ্য সঙ্গীতশিল্পী
  বিষয়শ্রেণী:তেলুগু নেপথ্য সঙ্গীতশিল্পী
  বিষয়শ্রেণী:বলিউডের নেপথ্য সঙ্গীতশিল্পী
  বিষয়শ্রেণী:মারাঠি নেপথ্য সঙ্গীতশিল্পী
  বিষয়শ্রেণী:মালয়ালম নেপথ্য সঙ্গীতশিল্পী
title: কৃষ্ণকুমার কুন্নথ